Molde-stopper klar for Lillestrøm
- Da Lillestrøm kom på banen var det enkelt, sier Ødegaard til VG. 20-åringen har slitt med lite spilletid i Molde, etter at han forlot Sarpsborg 08 i fjor. Og etter Vegard Forrens hjemkomst i rosenes by, har veien til en plass i startelleveren blitt enda lenger. - Kortsiktig kunne ikke Molde love meg spilletid, og da føler jeg at mulighetene for spilletid i Lillestrøm er større, sier Ødegaard.Det er i første omgang snakk om en låneavtale ut sesongen, men LSK har skaffet seg en opsjon på kjøp. Solskjær har gitt Ødegaard beskjed om at Molde ønsker å satse på ham i fremtiden. Derfor ønsket egentlig ikke klubben at Lillestrøm skulle få opsjonen. - For meg er det en fordel, for da er det egentlig opp til meg etter sesongen, hvis Lillestrøm vil ha meg, sier Ødegaard.Ødegaard har ikke rukket å treffe lagkameratene sine, men har fått et godt inntrykk av klubben og trener Magnus Haglund. - Haglund sier at han har god kontroll på meg, og han har sett meg i en del kamper. Han gleder seg til å se meg på trening, og jeg gleder meg til å komme i gang også, sier han. - Det er mange gode stoppere i LSK også, så det blir ikke enkelt å få en fast plass, men akkurat nå var veien lang i Molde, forteller 20-åringen. Magnar Ødegaard blir ikke spilleklar til lørdagens kamp mot Viking i Stavanger, men er klar mot Brann neste helg.
Magnar Ødegaard (20) har signert en låneavtale med Lillestrøm ut sesongen. LSK har skaffet seg en opsjon på kjøp.